
ДО

ОБЩИНСКИ СЪВЕТ

БУРГАС

ДОКЛАДНА ЗАПИСКА
ОТ 
ДИМИТЪР НИКОЛОВ 
КМЕТ НА ОБЩИНА БУРГАС 
Относно:  Предложение за утвърждаване на средищни детски градини и училища на територията на  Община Бургас 
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
Съгласно изискванията на чл. 3, ал. 1 на ПМС №128 от 29.06.2017 г. за определяне на критерии за включване в Списъка на средищните детски градини и училища, списъкът на средищните детски градини и училища се актуализира ежегодно по мотивирано предложение на кмета на общината след решение на общинския съвет.
За пътуващите деца и ученици до средищна детска градина и средищно училище се осигурява безплатен транспорт. Транспортът се организира от директора или от кмета на общината в съответствие със Закона за автомобилните превози и се финансира в съответствие с Наредбата за условията и реда за предоставяне на средства за компенсиране на намалените приходи от прилагането на цени за обществени пътнически превози по автомобилния транспорт, предвидени в нормативните актове за определени категории пътници, за субсидиране на обществени пътнически превози по нерентабилни автобусни линии във вътрешноградския транспорт и транспорта в планински и други райони и за издаване на превозни документи за извършване на превозите, приета с Постановление №163 на Министерския съвет от 2015 г. (ДВ, бр. 51 от 2015 г.).
Предложенията по ал. 1 се внасят в срок до 10 септември в Министерството на образованието и науката и е необходимо да съдържат: наименование и адрес на детската градина или училището; мотиви за необходимостта от включване на детската градина или училището в Списъка на средищните детски градини и училища; сведение за броя на обучаваните деца и ученици в задължителна предучилищна и училищна възраст от населените места, в които няма детска градина или училище, което провежда обучение в съответната група или в съответния клас; информация за маршрутите на пътуване, състоянието и вида на пътната мрежа; информация за възможностите за осигуряване на целодневна организация на учебния ден; информация за възможностите за осигуряване на обедното хранене.
Съгласно чл. 1 на ПМС №128 от 29.06.2017 г. за средищна детска градина по смисъла на чл. 53, ал. 1 от Закона за предучилищното и училищното образование се определя общинска детска градина или част от нея в друго населено място, в която се обучават най-малко 4 деца в задължителна предучилищна възраст от други населени места, в които няма детска градина или училище, което да организира задължително предучилищно образование, и която за тези деца е на най-малко разстояние, измерено по асфалтирана пътна мрежа, в друго населено място. 

На територията на Община Бургас са налице две детски градини, които отговарят на тези условия, а именно:

· ДГ "Калинка", кв. Рудник – приема 20 деца от с. Брястовец и с. Драганово;
· ДГ "Синчец", кв. Банево – приема 15 деца от с. Изворище.
Съгласно чл. 2 от посоченото ПМС за средищно училище по смисъла на чл. 53, ал. 2 от Закона за предучилищното и училищното образование се определя държавно или общинско училище по чл. 38, ал. 1, т. 1, 2, 4 и 5 от Закона за предучилищното и училищното образование - начално, основно, обединено или средно училище, в което се обучават най-малко 10 ученици в задължителна училищна възраст от други населени места, в които няма училище и за които това е училището, осъществяващо обучение в съответния клас и намиращо се на най-малко разстояние, измерено по асфалтирана пътна мрежа. На тези условия отговарят:

· СУ "Христо Ботев", кв. Черно море – обучават се 31 ученици от с. Драганово и с. Брястовец;

· ОУ "Христо Ботев", с. Маринка – обучават се 63 ученици от с. Извор и с. Твърдица;

· ОУ "Св. Климент Охридски", кв. Рудник – обучават се 12 ученици от с. Брястовец и с. Драганово;

· ОУ "Иван Вазов", кв. Банево – обучават се 28 ученици от с. Изворище и с. Миролюбово. 
Гореизброените детски градини и училища се явяват най-близкото населено място, на най-малко разстояние, измерено по асфалтирана пътна мрежа, осигуряващи задължителна предучилищна и училищна подготовка.
Предвид изложеното и на основание чл. 21, ал. 1, т. 23 от Закона за местното самоуправление и местната администрация, във  връзка с чл. 3, ал. 1 на ПМС №128 от 29.06.2017 г. за определяне на критерии за включване в Списъка на средищните детски градини и училища,предлагам Общински съвет Бургас да вземе следното:
РЕШЕНИЕ:
Дава съгласие Община Бургас да внесе предложение в Министерство на образованието и науката за включване в Списъка на средищните детски градини и училища за следните училища и детски градини: 

· ДГ "Калинка", кв. Рудник; 

· ДГ "Синчец", кв. Банево; 

· СУ "Христо Ботев", кв. Черно море;

· ОУ "Христо Ботев", с. Маринка; 

· ОУ "Св. Климент Охридски", кв. Рудник;

· ОУ "Иван Вазов", кв. Банево, съгласно мотивите, изложени в настоящата докладна.
ДИМИТЪР НИКОЛОВ

Кмет на Община Бургас 
Съгласували:
Йорданка Ананиева

Зам.-кмет „Култура и образование“

Златина Георгиева

Директор на Дирекция ПНО
Веселина Таралова

Директор на Дирекция ОДВ
Изготвил:

Таня Урумова

